אהבה קרה
חריקה חרישית באפלה. ; האם הייתה זו נשימה? ; איפה את? ; מישהו הצית גפרור בקרח. ; ערפל גבישים דק דבק ; כציפוי סוכר לכובעי הרך ; שנגזר מפרוות ארנבת. ; ריחה של צמחיה נרקבת. ; אגלי טל מבהיקים ; בעשב המתכלה. ; מעל לערפילין ; בולטות פסגות חשופות. ; איזה שקט. ; אי אפשר למצוא כלום ; בחושך הזה. ; אדמת אפרים קשה לרגלי. ; פרחים כחולים וצהובים ; נגלים לאורה החיוור ; של עששית נסתרת. ; איפה ליליות השלג? ; מצנפת פעמונים מדלגת נעלמת ; בסבך שיחים ארגמניים. ; להק אווזים נסק השמיימה. ; הילה עמומה ככף יד מעל לביצה. ; ואז בלב ים על משבצת קרח סגולה ; נודע לי שגם הלוויתן נעלם. ; רק הפינגווינים בחליפות מחאו כפיים ; הם חשבו שזכו במלכות שמים. ; אבל איפה את אמא אדמה? ; אני לא רואה דבר, נעשה פתאום חם, ; מעלי הכל עשן ועשן, ; מתחתי הכל מדבר של ים. ; שדה כפור זרוע קרני שמש ; נפרש עד לים. ; מזחלת שרד הפוכה ; מנצנצת בקצה הציה. ; האוויר עוד רוטט ; מהנפי שבטיה האחרונים. ; הדף חמים מרטיב ; את פני. ; אבל אולי הכל סתם ; ואני רק מרגיש דברים? ; די! ; הגיע הזמן, ; אז בואי נלך מכאן, ; כבר העשרים ואחד במרץ, ; הכל נמס, הנה שביל, ; תני לי יד. ; (שביל מהביל מקור, ; אולי מחום, ; מתפתל מטושטש בקרח ; לעבר מישור נטיפים אפור. ; והמישור שומם כעיר עתיקה ; של אורות מלובנים, ; של פלאשבקים מסנוורים, ; של אהבה קרה.); 